ଅଂଶଗ୍ରହଣ କରୁଥିବା ୧୬ ଜଣ ଦଳକୁ ଚାରୋଟି ବିଭାଗରେ ବଣ୍ଟନ କରାଯାଇଅଛି । ପ୍ରତ୍ୟେକ ଦଳ ନିଜ ବିଭାଗରେ ଥିବା ଅନ୍ୟ ଦଳଗୁଡ଼ିକ ସହ ଥରେ ଥରେ ଖେଳିବେ । ପ୍ରତି ବିଭାଗରେ ପ୍ରଥମ ସ୍ଥାନ ଦାଖଲ କରିଥିବା ଦଳ କ୍ୱାର୍ଟର ଫାଇନାଲକୁ ଯିବେ । ଅନ୍ୟପକ୍ଷରେ ପ୍ରତି ବିଭାଗରେ ଦ୍ୱିତୀୟ ଏବଂ ତୃତୀୟ ସ୍ଥାନ ଅଧିକାର କରିଥିବା ଦଳଗୁଡ଼ିକ କ୍ରସ ଓଭର ଖେଳିବେ । ସେଠାରେ ଏକ ସିଙ୍ଗଲ ଏଲିମିନେସନ ପ୍ରତିଯୋଗିତା ହେବ । ଯେଉଁଠାରେ ହାରିଲାମାତ୍ରକେ ବିଶ୍ୱକପ ଦୌଡରୁ ଦଳଟି ବାଦ ପଡ଼ିଯିବ । ବିଶ୍ୱ ହକିର ୧୬ଟି ରାଷ୍ଟ୍ରକୁ ନେଇ ୧୯ ଦିନ ଧରି ଖେଳାଯିବାକୁ ଥିବା ପ୍ରତିଯୋଗିତାରେ ମୋଟ ୩୬ଟି ମ୍ୟାଚ ଖେଳାଯିବ। ନଭେମ୍ବର ୨୮ରୁ ଡିସେମ୍ବର ୯ ପର୍ଯ୍ୟନ୍ତ ମୋଟ ୨୪ଟି ଲିଗ୍‍ ମ୍ୟାଚ ଖେଳାଯିବ। ଡିସେମ୍ବର ୧୦ ଓ ୧୧ରେ ୪ଟି କ୍ରସ ଓଭର ମ୍ୟାଚ ଖେଳାଯିବାବେଳେ ୧୨ ଓ ୧୩ରେ କ୍ୱାର୍ଟର ଫାଇନାଲ ମ୍ୟାଚ ଖେଳାଯିବ। ୧୫ରେ ୨ଟି ସେମିଫାଇନାଲ ଓ ୧୬ରେ ୩ୟ ସ୍ଥାନ ଓ ଫାଇନାଲ ମ୍ୟାଚ ଖେଳାଯିବ।

ପ୍ରଚାର ଓ ପ୍ରସାର
ଉଦଘାଟନ ସମାରୋହ
ପୁରସ୍କାର
ପ୍ରତିଯୋଗୀତାଟିର ପଦ୍ଧତି